S-923/2008

Málið, sem dómtekið var 20. október sl., er höfðað með ákæru lögreglustjórans á höfuðborgarsvæðinu, útgefinni 24. júní 2008 á hendur „G-kk-þgf H-kk-þgf V-kk-þgf kt. 021280-4969, Bræðraborgarstíg 38, Reykjavík,

I. fyrir umferðarlagabrot, með því að hafa að kvöldi þriðjudagsins 6. nóvember 2007, ekið bifreiðinni LN-418 sviptur ökurétti, austur Grensásveg í Reykjavík, uns lögregla stöðvaði aksturinn á Bústaðavegi til móts við Grensásveg.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 3. gr. laga nr. 57/1997.

II. fyrir umferðarlagabrot, með því að hafa að kvöldi föstudagsins 4. janúar 2008 ekið bifreiðinni KY-144 sviptur ökurétti, undir áhrifum áfengis (vínandamagn í blóði 1,21 ‰) og óhæfur um að stjórna henni örugglega vegna áhrifa ávana og fíkniefna frá bifreiðastæði við Íþróttahöllina í Laugardal vestur Engjaveg og þar svo óvarlega að hann ók utan í bifreiðina TO-780 sem stóð kyrrstæð upp á gangstétt norðan við Engjaveginn, við hringtorg á Reykjavegi, áfram um hringtorgið og suður Reykjaveg, vestur Suðurlandsbraut og gegn rauðu ljósi á gatnamótum Kringlumýrarbrautar, áfram norður Kringlumýrarbraut, vestur Háleitisbraut, suður Bólstaðarhlíð, vestur Háteigsveg og gegn rauðu ljósi á gatnamótum Lönguhlíðar og áfram vestur Háteigsveg, gegn einstefnu norður Meðalholt og loks til hægri inn ómerkta götu og þar svo óvarlega að hann ók utan í bifreiðina SJ-808 sem þar var kyrrstæð, en lögregla stöðvaði aksturinn skömmu síðar.

Telst þetta varða við 1. mgr. 4. gr., 1. mgr. 5. gr., 1., sbr. 3. mgr. 45. gr., 1. og 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, sbr. 5. gr. laga nr. 66/2006.

III. fyrir umferðarlagabrot, með því að hafa að kvöldi laugardagsins 5. janúar 2008 ekið bifreiðinni KY-144 sviptur ökurétti norður Háaleitisbraut uns lögregla stöðvaði för hans við gatnamót Fellsmúla.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997, sbr. 5. gr. laga nr. 66/2006.

IV.  fyrir umferðarlagabrot, með því að hafa mánudaginn 7. janúar 2008 ekið bifreiðinni KY-144 sviptur ökurétti um Hamrahlíð við Menntaskólann uns lögregla stöðvaði aksturinn skömmu síðar.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997, sbr. 5. gr. laga nr. 66/2006.

V. fyrir umferðarlagabrot, með því að hafa fimmtudaginn 24. janúar 2008, ekið bifreiðinni KY-144 sviptur ökurétti, um bifreiðastæði við verslunina Nova við Lágmúla 9 í Reykjavík.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 3. gr. laga nr. 57/1997.

VI.  fyrir umferðarlagabrot, með því að hafa að síðdegis föstudaginn 15. febrúar 2008, ekið bifreiðinni KY-144 sviptur ökurétti, suður Snorrabraut í Reykjavík, uns lögregla stöðvaði aksturinn á Snorrabraut til móts við Grettisgötu.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 3. gr. laga nr. 57/1997.

VII.  fyrir fíkniefnalagabrot, með því að hafa síðdegis mánudaginn 15. október 2007 að Háteigsvegi 38 í Reykjavík haft í vörslum sínum 0,28 gr. af tóbaksblönduðu kannabisefni, sem lögreglumenn fundu við leit í íbúðinni og hald var lagt á.

Teljast brot þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

VIII. fallið var frá þessum ákærulið við aðalmeðferð.

IX. fyrir líkamsárás, með því að hafa síðdegis föstudaginn 11. maí 2007 í Vínbúðinni að Dalvegi 2 í Kópavogi, ráðist á A-kk-þf E-kk-þf, kt. 170959-5319, tekið hann hálstaki og kýlt hann hnefahöggi í höfuð, með þeim afleiðingum að hann hlaut mar og roða á vinstra eyra.

Telst þetta varða við 1. mgr. 217. gr. almennra hegningarlaga, sbr. 10. gr. laga nr. 20/1981, sbr. 110. gr. laga nr. 82/1998.

Þess er krafist að ákærði verði dæmdur til refsingar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Jafnframt er þess krafist, að ákærði sæti upptöku á 0,28 gr. af haldlögðu, tóbaksblönduðu kannabisefni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur játað skýlaust sakargiftir samkvæmt ákæruliðum I til VII, en neitar sök samkvæmt ákærulið IX. Hann krefst sýknu af honum en að öðru leyti vægustu refsingar. Krafist er málsvarnarlauna.

II

Ákærði hefur játað skýlaust sakargiftir samkvæmt ákæruliðum I til VII. Játning hans er í samræmi við gögn málsins og ekki ástæða til að draga hana í efa. Málavextir varðandi ákærulið IX eru þeir að lögreglan var kvödd að Vínbúðinni að Dalvegi 2 í Kópavogi föstudaginn 11. maí 2007. Þar skýrði A-kk-nf E-kk-nf verslunarstjóri frá því að hann hefði verið að afgreiða ákærða á kassa og kannast við hann vegna þjófnaðar sem hann taldi ákærða hafa framið í versluninni nokkru áður. Hann hafi ætlað að skrá upplýsingar um ákærða af bankakorti hans en ákærði þá brugðist illa við og þeir lent í átökum er ákærði hugðist yfirgefa verslunina. A-kk-nf kvaðst hafa gengið í veg fyrir ákærða sem hafi hrint honum á sjálfsala og kýlt hann í andlitið. Síðan hafi ákærði haldið á brott.

A-kk-nf fór til læknis og segir í vottorði að hann hafi verið með mar á vinstra eyra og roða á því.

Við lögreglurannsókn málsins neitaði ákærði sökum.

III

Við aðalmeðferð ítrekaði ákærði skýlausa játningu sín á liðum I – VII í ákæru, en neitaði sök varðandi IX lið. Hann bar að hafa verið í versluninni umræddan dag og verið að greiða fyrir vörur á kassa þegar maður hafi komið að sér og sagt honum að hann ætti að borga vínflösku sem hann hafi tekið. Ákærði kvaðst hafa neitað því og bent manninum á að snúa sér til lögreglunnar. Ákærði kvaðst síðan hafa afhent afgreiðslustúlku á kassanum debetkort sitt og um leið og hún hafi verið búin að renna því í gegn hafi maðurinn hrifsað það af henni. Ákærði kvaðst hafa elt manninn hringinn í kringum kassann, rifið í hann og tekið hann hálstaki, en síðan sleppt honum og maðurinn þá farið inn á skrifstofu. Ákærði hafi elt hann þangað og beðið um að fá kortið aftur en maðurinn hafi neitað og ákærði þá ætlað að fara, en maðurinn reynt að hindra það og hafi ákærði þá ýtt honum frá sér. Ákærði neitaði að hafa kýlt manninn.

A-kk-nf E-kk-nf verslunarstjóri í Vínbúðinni bar að sig hafi grunað að ákærði hefði stolið áfengisflösku nokkru áður en umræddur atburður gerðist. Í þetta skipti hafi því verið fylgst með honum og þegar hann kom að kassanum til að greiða kveðst A-kk-nf hafa farið að kassanum til að sjá upplýsingar um ákærða af korti hans. A-kk-nf kvaðst hafa tekið kortið og þá hafi ákærði rokið í sig og tekið sig hálstaki. Hann hafi getað losað sig og komist inn á skrifstofu þar sem hann hafi hringt í lögregluna. Hann hafi síðan ætlað að halda ákærða inni í versluninni þar til lögreglan kæmi með því að halda útihurðinni lokaðri. Ákærði hafi þá slegið hann hnefahöggi á vinstra eyrað og síðan komist á brott.

J-kvk-nf M-kvk-nf J-kvk-nf sat í bíl fyrir utan verslunina þennan dag og bar að hafa séð mann koma og loka hurðinni og annar maður hafi komið og kýldi hann niður og opnað hurðina, hlaupið út í bíl og ekið á brott. Hún tók fram að hún þekkti ekki þessa menn, en hún þekkti ákærða sem þann sem hafði kýlt hinn.

S-kvk-nf L-kvk-nf B-kvk-nf Ó-kvk-nf var að vinna í versluninni þennan dag og bar að hafa séð A-kk-þf hafa reynt að halda ákærða inni í versluninni með því að halda hurðinni lokaðri og þá hafi ákærði slegið hann hnefahögg vinstra megin í höfuðið. Hún kvaðst ekki hafa séð fyrri viðskipti þeirra, en vitað að ákærði hafi verið grunaður um þjófnað úr versluninni áður.

K-kvk-nf D-kvk-nf Þ-kvk-nf vann í blómabúð við hlið vínbúðarinnar þennan dag. Hún bar að hafa séð mann ráðast á A-kk-þf og slá hann niður við úthurð vínbúðarinnar og lenti hann á sjálfsala. Áður kvaðst hún hafa séð eitthvert vesen við kassa í vínbúðinni eins og hún orðaði það.

IV

Ákærði hefur játað skýlaust sakargiftir samkvæmt ákæruliðum I til VII. Játning hans er í samræmi við gögn málsins og ekki ástæða til að draga hana í efa. Hann verður því sakfelldur samkvæmt ákærunni vegna þessara liða, en brot hans eru þar rétt færð til refsiákvæða.

Ákærði hefur játað að hafa tekið A-kk-þf E-kk-þf hálstaki eins og honum er gefið að sök í ákærunni. Með framburði fjögurra vitna, sem rakinn var í kaflanum hér að framan, er sannað, þrátt fyrir neitun ákærða, að hann hafi slegið A-kk-þf hnefahögg í höfuðið eins og honum er gefið að sök í ákærunni. Ákærði verður því sakfelldur fyrir það sem honum er gefið að sök í IX kafla ákærunnar en brot hans er þar rétt fært til refsiákvæðis.

Brotaferill ákærða hófst 1999 er hann var sektaður og sviptur ökuleyfi fyrir hraðaakstur. Síðan þá hefur honum verið refsað 20 sinnum fyrir umferðar-, hegningar- og fíknilagabrot. Síðast var hann sektaður 12. nóvember 2007 fyrir ölvunarakstur og sviptur ökurétti í 6 mánuði frá 18. maí 2008. Þar áður hafði hann verið dæmdur í 6 mánaða fangelsi 18. maí 2007 fyrir akstur undir áhrifum fíkniefna og hraðaakstur. Hann var þá sviptur ökurétti í 12 mánuði frá 17. júlí 2007.

Með hliðsjón af sakferli ákærði og með vísun til 77. og 78. gr. almennra hegningarlaga er refsing hans hæfilega ákveðin 6 mánaða fangelsi. Þá verður hann sviptur ökurétti í 12 mánuði frá 18. nóvember 2008 að telja. Upptæk til ríkissjóðs skulu vera fíkniefnin sem hald var lagt á. Loks skal ákærði greiða 107.290 krónur í sakarkostnað og málsvarnarlaun verjanda síns S-kk-ef K-kk-ef K-kk-ef hdl. 382.713 krónur að meðtöldum virðisaukaskatti.

A-kk-nf Í-kk-nf héraðsdómari kvað upp dóminn.

Dómsorð

Ákærði, G-kk-nf H-kk-nf V-kk-nf, sæti fangelsi í 6 mánuði.

Ákærði er sviptur ökurétti í 12 mánuði frá 18. nóvember 2008 að telja. Upptæk til ríkissjóðs skulu vera 0,28 g af tóbaksblönduðu hassi.

Áærði greiði 107.290 krónur í sakarkostnað og málsvarnarlaun verjanda síns S-kk-ef K-kk-ef K-kk-ef hdl. 382.713 krónur að meðtöldum virðisaukaskatti.

A-kk-nf Í-kk-nf.